เรื่องร้องเรียน (ถนน,เสนอแนะ) วันที่ 2022-06-26 04:25:30 — แขวงดินแดง เขตดินแดง กรุงเทพมหานคร
เรื่อง ขอให้ทบทวนผลการชี้แจงเรื่องร้องเรียน “ป้ายแนะนำเส้นทาง” ถูกบดบังด้วย “ป้ายห้ามรถบางชนิดลงอุโมงค์” ว่า “ติดตั้งอยู่ในระยะที่เหมาะสมแล้ว”  ตามการชี้แจงผ่าน Line @ อัศวิน คลายทุกข์ เลขที่ อ 11089/64
.
ตามที่ได้ร้องเรียน ป้าย “แนะนำเส้นทาง” ชนิด Over Head เหนือถนน (พื้นป้ายสีเขียว ตัวอักษรสีขาว) บน ถ.รัชดาภิเษก ทั้งฝั่งขาเข้า และ ฝั่งขาออก ก่อนทางลงอุโมงค์ลอดทางแยกสุทธิสาร และแยกห้วยขวาง เขตดินแดง พบปัญหาว่า “ป้ายแนะนำเส้นทาง” ถูกบดบัง ด้วยป้ายชนิดแขวน Over Hang เป็นป้าย “ห้ามรถจักรยานยนต์ รถบรรทุก รถประจำทาง ใช้อุโมงค์”  
.
ด้วยปัญหาดังกล่าวนี้ ส่งผลให้ผู้ขับขี่รถ ไม่สามารถมองเห็นข้อความสถานที่บน “ป้ายแนะนำเส้นทาง” ได้ชัดเจน  โดยจะสามารถมองเห็นได้ ก็อยู่ในระยะใกล้ หรือ กระชั้นชิดมาก ทำให้ผู้ขับขี่รถที่ไม่คุ้นเคยเส้นทาง จะไม่สามารถเปลี่ยนช่องทางการเดินรถได้ทัน หรือหากมีการเปลี่ยนช่องทาง ก็ต้องทำในระยะกระชั้นชิดก่อนทางลงอุโมงค์ ซึ่งจะทำให้เกิดอุบัติเหตุขึ้นได้
.
โดยเรื่องร้องเรียนดังกล่าวข้างต้น ได้รับการชี้แจงจาก กลุ่มงานเครื่องหมายจราจร 1 สำนักการจราจรและขนส่ง กรุงเทพมหานคร ผ่าน Line@อัศวิน คลายทุกข์ เลขที่ อ 11089/64 เมื่อวันที่ 27 ธ.ค. 2564 ความว่า “ได้ตรวจสอบแล้วประกฎว่าระยะของป้ายที่ติดตั้งไว้ เป็นจุดติดตั้งที่อยู่ในระยะที่มีความเหมาะสมแล้ว การที่รถยนต์จะสัญจรทั้งขึ้นและลงอุโมงค์ทางลอดต่างๆ พรบ.จราจรทางบก กำหนดให้ใช้ความเร็วไม่เกิน 80 กม./ชม. ดังนั้น ถ้าขับรถยนต์โดยใช้ความเร็วเกิดนกว่าที่กฎหมายกำหนด จะทำให้ความสามารถในการมองเห็นป้ายไม่ชัดเจน และมีความเสี่ยงต่อการเกิดอุบัติเหตุเมื่อมีการเปลี่ยนช่องทางจราจรกะทันหัน”
.
จึงขอให้มีการ ทบทวบเพื่อพิจารณาเรื่องร้องเรียนใหม่อีกครั้ง เพราะจากภาพถ่ายที่ร้องเรียนมา ถ่ายจากมุมมองการขับรถจริง ในช่องจราจร 2 ช่องขวาติดเกาะกลางถนน ซึ่งแสดงให้เห็นว่าป้ายแนะนำเส้นทางถูกบดบังจริง  ต่างจาก ภาพถ่าย โดยสำนักการจราจรและขนส่ง กรุงเทพมหานคร ที่ส่งชี้แจงกลับมานั้น เป็นภาพถ่ายแนวเฉียง จากด้านข้างถนนช่องจราจรด้านซ้ายสุดติดบาทวิถี ทำให้มุมมองการมองเห็นป้าย ไม่บดบังกัน